તમને જણાવી દઈએ કે સેક્સ વર્કરો માટે કામ કરતી સંસ્થા નાઝ ફાઉન્ડેશને હાઈકોર્ટમાં એ કહીને કલમ 377 ની બંધારણીય માન્યતા પર સવાલ ઉઠાવ્યા હતા કે જો બે એડલ્ટ એકબીજાની સંમતિથી એકાંતમાં સેક્સ્યુઅલ સંબંધ બનાવે તો તેને કલમ 377 ની જોગવાઈમાંથી બહાર કરાવુ જોઈએ. એકબીજાની સંમતિથી સંબંધ બનાવવો અયોગ્ય નથી. જેના પર વર્ષ 2009 માં હાઈકોર્ટે પોતાના ચૂકાદામાં કહ્યુ કે બે વયસ્કો એકબીજાની સંમતિથી એકાંતમાં સમલૈંગિક સંબંધ બનાવે છે તો તે આઈપીસીની કલમ હેઠળ ગુનો નહિ માનવામાં આવે. કોર્ટે બધા નાગરિકોને સમાનતાના અધિકારોની વાત કરી હતી પરંતુ સુપ્રિમ કોર્ટે 2013 માં હાઈકોર્ટના આ ચૂકાદાને ફગાવી દીધો હતો. સર્વોચ્ચ અદાલતે કહ્યુ જ્યાં સુધી કલમ 377 રહેશે ત્યાં સુધી સમલૈંગિક સંબંધને માન્ય ગણી શકાય નહિ.